Απόψεις πολιτών στην Ελλάδα για την άυλη συνταγογράφηση: Μια ποιοτική μελέτη
Creators: name: Ρούντου, Αρετή Χρήστου
Publisher: name: Aristotle University of Thessaloniki
Year: 2022
Subjects: Πρωτοβάθμια Φροντίδα Υγείας
Ηλεκτρονική Συνταγογράφηση
Άυλη συνταγογράφηση
Primary Health Care
Electronic Prescription
Paperless prescription

description: Η πανδημία Covid-19 ανάγκασε τις υπηρεσίες υγείας διεθνώς να τροποποιήσουν τις παρεχόμενες υπηρεσίες τους. Στην Ελλάδα, για να διασφαλιστεί η ομαλή συνταγογραφική διαδικασία, ενεργοποιήθηκε η υπηρεσία της άυλης συνταγογράφησης. Πρόκειται για τη δυνατότητα να αποστέλλονται ηλεκτρονικά οι συνταγές και τα παραπεμπτικά που συνταγογραφεί ο ιατρός, στο κινητό ή στο ηλεκτρονικό ταχυδρομείο του ασθενούς. Σκοπός της μεταπτυχιακής εργασίας ήταν η διερεύνηση των εμπειριών των πολιτών με την υπηρεσία της άυλης συνταγογράφησης. Η μέθοδος που επιλέχθηκε για τη διεξαγωγή της έρευνας υπήρξε η ποιοτική έρευνα υπό μορφή ημιδομιμένων συνεντεύξεων. Τριάντα πολίτες άνω των 18 ετών που έκαναν χρήση της υπηρεσίας και με τόπο διαμονής έως και μία ώρα από τη Θεσσαλονίκη, ολοκλήρωσαν μια τηλεφωνική συνέντευξη στην οποία κατέθεσαν τις απόψεις και τις εμπειρίες τους από τη χρήση της υπηρεσίας. Η ανάλυση των αποτελεσμάτων έγινε με τη μέθοδο της θεματικής ανάλυσης και αναδείχθηκαν τρείς κύριοι θεματικοί άξονες που αφορούν τα πρακτικά ζητήματα της άυλης συνταγογράφησης, τα οφέλη και τους προβληματισμούς των πολιτών για την άυλη διαδικασία και την επίδραση της τελευταίας στη σχέση ιατρού-ασθενή. Συνολικά οι πολίτες είναι ικανοποιημένοι με την υπηρεσία της άυλης συνταγογράφησης και επιδεικνύουν καλή γνώση του θεσμού και της διαδικασίας. Η πλειοψηφία αναφέρει ότι προτιμά να χρησιμοποιεί τη συσκευή του κινητού λόγω της οικειότητας, της ευκολίας στην πρόσβαση και της αίσθησης καλύτερου ελέγχου των συνταγών που τους δημιουργεί. Η ευκολία της διαδικασίας και η εξοικονόμηση χρόνου αποτελούν τα συχνότερα αναφερόμενα οφέλη, ωστόσο αναδεικνύονται ζητήματα στη χρήση της υπηρεσίας από ηλικιωμένα και μη εξοικειωμένα με την τεχνολογία άτομα. Οι επαγγελματίες υγείας του δείγματος, παρόλο που βρίσκουν χρήσιμη την άυλη συνταγογράφηση, αναδεικνύουν ζητήματα όπως ο κίνδυνος να διαταραχθεί η σχέση ιατρού-ασθενή από την ευκολία της εξ αποστάσεως παροχής υπηρεσιών.
description: The Covid-19 pandemic has forced health services worldwide to modify the way of service provision. In Greece, to ensure the smooth electronic prescribing process for the chronically ill patients, the intangible prescribing service was activated. This is the ability of the doctor to send the electronic data of e-prescriptions and e-referrals, to patient's mobile or e-mail. The aim of this master thesis was to explore citizen’s experiences using this new service. The chosen method for conducting the study was the qualitative research in the form of semi-structured interviews. Thirty citizens over the age of 18, who used the intangible prescription, habitants of Thessaloniki ‘s wider area (up to an hour from it), completed a telephone interview, presenting their aspect and experience of the above mentioned process. The analysis of the results was processed with the method of thematic analysis. Three main thematic issues emerged, which concerned the practical aspect of the intangible procedure, the benefits and concerns of citizens for the paperless prescription and the doctor-patient relationship and how it is shaped by this new service. In total citizens are satisfied with the paperless prescription, while showing good knowledge of the process. The majority state that they prefer the mobile device as the main means of use due to the familiarity, the ease of access and the sense of better control of prescriptions, derived from its usage. Ease of process and time saving are the most frequently mentioned benefits, however, issues emerging from using the service elderly and unfamiliar with the technology individuals are highlighted. Although the health professionals of the sample find the intangible prescription useful, issues such as the risk of disrupting the doctor-patient relationship from the convenience of providing services remotely are emerging.